A szépség (Kosztolányi D.fordítása)
Oly szép vagyok, mint egy kőarcu álom,
a keblemen haltak meg ezerek,
de a költő, halálos ideálom,
a vérért, könnyért még jobban szeret.

Mint szfinksz ülök értetlen, s egyre rontok, 
hó a szívem, fehér hattyúpihe; 
gyűlölöm a mozgást, a formabontót, 
nevetni, sírni nem lát senki se.

Nagy gesztusom, a végtelent betöltő 
szobornyugalmam nézi sok-sok költő, 
bámulja búsan, vágyva, remegőn;

mert mindig hű s szelíd a szeretőm. 
Szemembe, e két szépítő tükörbe a 
végtelen fény lengedez örökre!
Versek
Szonettek
cs:Výbor z Květů zla/Krása
de:Die Schönheit
es:La belleza
fr:La Beauté (Baudelaire)
pl:Piękno
pt:A Beleza
ru:Красота (Бодлер/Брюсов)